Natura 2000

Natura 2000 Europar Batasuneko sare ekologiko bat da, Batasuneko garrantzizko lekuek eta babes bereziko eremuek osatua. Gune koherenteen sare hau, Batasuneko estatu guztientzako Europako Batzordearen naturaren kontserbazio politikan oinarritzen da, habitat naturalaren eta fauna eta flora basatiaren kontserbazioari buruzko 1992ko maiatzaren 21ean ezarritako 92/43/EEE zuzentarauari jarraituz (Habitaten Zuzentaraua izenez ezagunagoa). Helburutzat du habitat natural motak eta dagozkien espezieen habitatak euren hedapen naturaleko eremuan kontserbazio egoera onean mantentzea edo berrezartzea bermatzea da. Horretarako, garapen sostengagarria sustatu nahi da, gunea hurrengo belaunaldiei bermatzeko asmoz.

 Hegaztien zuzentaraua 79/43/EEE, hegazti basatien kontserbazioari dagokiona
 Habitaten zuzentaraua 92/43/EEE, Habitat natural eta fauna eta landaredi basatien kontserbazioari dagokiona.



 Historia 
Natura 2000 basa fauna eta floraren Habitat naturalak gordetzeko 92/43/EEE zuzentarauaren bidez sortutako sarea da. Honen bidez Dibertsitate Biologikoaren gaineko Hitzarmenean ezarritako helburuak, 1992an Rioko Lurraren Gailurrean onartutakoak alegia, lortu nahi ziren. Sarearen antolaketa 2004ko ekainerako aurreikusita bazegoen, prozesu hori oraindik orain burutu gabe dago. Horren arabera Europa Batasuneko estatuek beren lurraldeko naturaguneak aukeratu behar zituzten, horrela sare bat sortuz. Hasierako plangintzak data hauek ezarri zituen:
 1995ko ekainean: estatu bakoitzak bere zerrenda egina izan behar zuen.
 1998ko ekainean: sarearen bigarren fasea osatu behar zen, horren ondorioz Batasun mailako Garrantziko Lekuen azken aukeraketa egina egon behar zen. Horiek Kontserbazio Eremu Berezi moduan egokituko ziren Natura 2000 sarean.

 Bi motatako zonaldeak 
Europa mailan aurrera eramaten ari den politika honek bi motatako zonaldeak bereizten ditu:
 Batasuneko garrantzizko lekuak, BGL. Habitaten zuzentarauaren bitartez sortutako figura bat da.
 Babes bereziko eremuak, BBE. Eremu mota horrek Hegaztien zuzentarauan du bere jatorria.

Beraz, bi eremu mota horiek bi zuzentarauen konbinaketaren ondorioak dira eta hauen bitartez martxan jarri behar da Sarea.

BGL bat Europa mailan onartua denean automatikoki BBE bihurtzen da, eta babes araudi berezia ezartzen zaio. Helburua Europa mailan sortzen diren BBE guztiekin sare bat egitea da horrela interes handiko habitatak eta espeziak babesteko.

 Itsasoko Natura 2000 sarea 
Kostaldeak dituzten estatuek, era berean, itsasguneetan komunitate intereserako habitat eta espezieen sare koherente bat proposatu behar dute. Sare hori izendatzeko hasierako urtea 2004 izan zen. Lan horretan laguntzeko Europako Batzordeak gida berezi bat argitaratu zuen non alderdi juridikoak zein politikoak azaltzen ziren, komunitateko arauak jasoz: uraren esparru zuzentaraua, Europako itsas-politika, zonalde eta nazioarteko hitzarmenak. Halaber, definizioak eta estatuz estatu garrantzi komunitarioko espezieak zein habitatak identifikatu egiten ziren; bilatzeko elementuak eta lekuak, ebaluatzeko sistemak; gestionatzeko neurriak eta hauek Europako arrantzaren gestioarekin duten lotura.
Gestio horrek betebehar ekonomikoak, gizartekoak eta kulturalak kontutan hartu behar ditu eta, horrekin batera, sarea martxa jartzearen ondorioak.
Helburu hori hobeto betetzeko Europako Batzordeak itsasoen ezagupen aldetik dauden hutsuneak eta ezjakiteak zuzentzeko eskatzen die partaideak diren estatuei.
Une honetan Euskal Herrian ez dago horrelako izendapenik.

 Natura 2000 sarea Euskal Herrian 

 Nafarroa GaraianNavarra.es: 2002ko martxoaren 4ko Gobernu bilkura 
 Babes bereziko eremuak 
 Aldude mendia
 Bertiz
 Orbaibarko mendiak
 Peñadil, Montecillo eta Monterrey
 Ultzama eta Basaburuko hariztiak
 Urbasa-Andimendi mendiak

 Batasuneko garrantzizko lekuak 
 Arabarko
 Aragoi eta Arga ibaien beheko aldeak
 Aragoi ibaiaren erdiko aldea
 Aralar mendia
 Areta erreka
 Aritzakun-Urritzate
 Arrigorrieta mendilerroa -Ezkaurre mendia
 Artesiaga errekaren ahoa
 Artikutza
 Artxuba-Zarikieta eta Areta mendiak
 Escudera putzua
 Bardea
 Belate
 Dos Reinos urmaela
 Bidasoa ibaia
 Ebro ibaia
 Ega eta Urederra ibaiak
 Estellerriko Erriberako igeltsuak
 Ezka eta Binies errekak
 Illon Mendilerroa eta Burgiko arroila
 Irati, Urrobi eta Erro ibai sistema
 Itzaga mendia
 El Juncal aintzira
 Kodesko mendilerroa
 Larra-Aztaparreta
 Las Cañas aintzira edo urtegia
 Leireko mendilerroa eta Arbaiungo arroila
 Lokiz mendilerroa
 Orabidea erreka
 Orreaga-Iratiko oihana
 Pitillasko aintzira
 El Pulguer aintzira
 Ugarra mendia
 San Migel mendia
 Zaraitzu ibaia

 Ipar Euskal Herrian 
 Babes bereziko eremuak 
 Bidasoaren bokalea eta Hondarribiko badia
 Lindux eta Alduderen Errobiko arana
 Lizarrietako tontorra
 Zuberoako Arbailes basoa
 Zuberoa: basoak, Holtzarte eta Olhadubiko arroilak
 Zuberoa: Iratiko basoa, Organbidexka eta Escaliers
 Zuberoako San Martin harriaren gailurra

 Batasuneko garrantzizko lekuak 
 Abadia eta Euskal Itsasoko-ertza
 Aldude mendiak
 Aturri ibaia
 Biarritzeko arrokak
 Donibane Garaziko mendiak
 Donibane Lohizune- Biarritz itsaslabarrak
 Errobi ibaia
 Iratiko oihana
 Larrun eta Txoldokogaina mendiguneak
 Mondarrain eta Artzamendi mendiguneak
 Muriskot aintzira
 Txingudiko badia
 Urdazuri ibaia
 Zuberoako mendiak

 Euskal Autonomia ErkidegoanEusko Jaurlaritzaren Euskadiko Naturari buruzko Informazio Sistemak emandako informazioan oinarritutako sailkapena. 
 Babes bereziko eremuak (BBE) 
 ES0000244 Gorobel mendilerroa
 ES0000490 Mundakako itsasadarreko eta Ogoño lurmuturreko itsas gunea
 ES0000243 Txingudiko badia
 ES0000144 Urdaibaiko itsasadarra

 Kontserbazio Bereziko Eremua - Babes Bereziko Eremuak (KBE/BBE) 
 ES2110018 Arabako Hegoaldeko mendilerroak
 ES2110019 Izki
 ES2110014 Salburua
 ES2110024 Valderejo-Sobron-Arcenako mendilerroa

 Kontserbazio Bereziko Eremuak (KBE) 
 ES2120016 Aiako harria
 ES2120002 Aizkorri-Aratz
 ES2110016 Aldaiako Mendiak
 ES2110013 Arabako lautadako uharte-hariztiak
 ES2110023 Arakil ibaia
 ES2120011 Aralar
 ES2120012 Araxes ibaia
 ES2110004 Arkamu-Gibillo-Arrastaria
 ES2130001 Armañon
 ES2120001 Arno
 ES2130011 Artibai
 ES2130004 Astondoko dunak
 ES2110006 Baia ibaia
 ES2130003 Barbadunen itsasadarra
 ES2110017 Barrundia ibaia
 ES2110007 Caicedo Yuso eta Arreoko lakua
 ES2110008 Ebro ibaia
 ES2110020 Ega-Berron ibaia
 ES2110022 Entzia
 ES2120007 Garate-Santa Barbara

 ES2110015 Gasteizko Mendi-Garaiak
 ES2130005 Gaztelugatxeko Doniene
 ES2110009 Gorbeia
 ES2110021 Guardiako Aintzirak
 ES2120008 Hernio-Gatzume
 ES2110012 Ihuda ibaia
 ES2120003 Izarraitz
 ES2120009 Iñurritza, ikus Iñurritza biotopo babestua
 ES2120017 Jaizkibel
 ES2130010 Lea ibaia
 ES2120013 Leitzaran ibaia
 ES2110005 Omecillo-Tumecillo ibaia
 ES2130002 Ordunte
 ES2120005 Oria Garaia
 ES2120010 Oriako itsasadarra
 ES2120006 Pagoeta
 ES2120018 Txingudi-Bidasoa
 ES2120014 Ulia
 ES2130008 Urdaibaiko artadi kantabriarrak
 ES2130006 Urdaibaiko ibai sarea
 ES2130007 Urdaibaiko itsasertzak eta padurak
 ES2110003 Urkabustaizko uharte-hariztiak
 ES2130009 Urkiola
 ES2120004 Urolako itsasadarra
 ES2120015 Urumea ibaia
 ES2110010 Zadorra ibaia
 ES2110011 Zadorraren sistemako urtegiak

 Erreferentziak 

 Kanpo estekak 
 Natura 2000 Sarearen web gunea
 Nafarroako mapa.
 Nafarroako zonaldeen kartografia.
 Akitaniako zonaldeak.
 Natura Sarea EAEn.
 Europa osoko sarea ikusteko webgunea.


Kategoria:Naturaren kontserbazioa
Kategoria:Natura 2000 Euskal Herrian
Kategoria:Naturagune babestuak